Shir aanu isugu nimi labada Xisbi Qaran ee UCID iyo UDUB, kaas oo aanu ku falanqaynay doorashooyinka inagu soo fool-ka leh iyo Diiwaan-gelintii la khasaariyey oo loogu talo galay in lagu qabto doorashooyinka soo socda, Waxaanu isla qaadanay arrimahan soo socda:- Waxay labada Xisbi Qaran caddeynayaan in diiwaangelinta hadda taalaa oo aynu ku soo galnay doorashadii Madaxtooyada ee u dambeysay ay ahayd diiwaan-gelin caddaalada ka fog oo si weyn loo musuqay, balse aanu u aqbalnay murankii ka dhashay doorashooyinkii muddo dhaafay, oo ay sababta ugu wayn lahayd Diiwaangelintu, iyo annagoo u tanaasulay maslaxadda dadka iyo dalka Somaliland.
